রায়পুরে ভারতকে বড় টার্গেট নিউজিল্যান্ডের!

ওয়েব ডেস্ক : রায়পুরে (Raipur) দ্বিতীয় টি২০ ম্যাচে টিম ইন্ডিয়াকে (Team India) বড় টার্গেট দিল নিউজিল্যান্ড (Newzeland)। ২০ ওভারে স্কোর বোর্ডে ২০৮ রান তুলে ফেললেন মিচেল স্যান্টনাররা। ফলে ভারতকে জিততে করতে হবে ২০৯ রান। তবে এই রান হয়তো আরও বেশি হতে পারতো। কিন্তু ভারতীয় বোলাররা মাঝের ওভারে উইকেট নেওয়ার কারণে সেই রান কিছুটা চেপে যায়।

এদিন টসে জিতে বোলিংয়ের সিদ্ধান্ত নিয়েছিলেন ভারত অধিনায়ক সূর্যকুমার যাদব (Suryakumar Yadav)। তবে মাঠে নেমে দুর্দান্ত ব্যাটিং শুরু করেছিলেন নিউজিল্যান্ডের ব্যাটাররা। একসময় ৮ ওভারে স্কোর বোর্ডে উঠে গিয়েছিল ৯৮ রান। ফলে মনে করা হচ্ছিল, এদিন ভারতকে বড় ধরণের টার্গেট দিতে চলেছে নিউজিল্যান্ড। কিন্তু ধীরে ধীরে পরিস্থিতি বদলাতে শুরু করে। ভারতীয় বোলাররা মার খেলেও হাল ছাড়েননি। উইকেট নিতে শুরু করেন তাঁরা। কিন্তু ২০ ওভার শেষে ৬ উইকেট হারিয়ে স্কোর বোর্ডে ২০৮ রান তুলে ফলে নিউজিল্যান্ড।

আরও খবর : দ্বিতীয় ম্যাচে খেলবেন অক্ষর? দেখে নিন ভারতের সম্ভাব্য একাদশ

এদিন নিউজিল্যান্ডের হয়ে ওপেনিংয়ে নেমে ডেভন কনওয়ে ১৯ রান ও টিম সেইফার্ট ২৪ রান করেন। কিন্তু ভারতীয় বোলাররা তাদের দ্রুত প্যাবিলিয়নে ফিরিয়ে দেন। তার পরেই খেলার হাল ধরেন রচীন রবীন্দ্র। তিনি ৪৪ রানের ইনিংস খেলেন। এর পর গ্লেন ফিলিপস ১৯ রান, ড্যারিল মিচেল ১৮ রান, মার্ক চ্যাপম্যান করেন ১০ রান করেন। এক সময় মনে হচ্ছিল ২০০ রান হয়তো পার করতে পারবে না কিউয়িরা। কিন্তু অধিনায়ক মিচেল স্যান্টনারের দৌলতে স্কোর বোর্ডে অনেক বড় রান তুলে নেয় নিউজিল্যান্ড। যার ফলে ভারতকে (India) জিততে হলে করতে হবে ২০৯ রান।

এদিন ভারতীয় বোলারদের তেমন ছন্দে দেখা যায়নি। অর্শদীপ সিং ৪ ওভারে দিয়ে ফেলেছেন ৫৩ রান। তিনি কোনও উইকেট পাননি। ভারতের হয়ে এদিন হার্দিক পাণ্ডিয়া, হর্ষিত রানা, বরুণ চক্রবর্তী ও শিবম দুবে একটি করে উইকেট পেয়েছেন। এদিন দলে সুযোগ পেয়ে দুই উইকেট তুলে নিয়েছেন কুলদীপ যাদব। এদিন বল হাতে দেখা যায় অভিষেক শর্মাকেও। কিন্তু এক ওভারেই ১২ রান দিয়ে বসেন তিনি।

অন্যদিকে, ইতিমধ্যে ব্যাটিংয়ে নেমে গিয়েছে ভারত। এই প্রতিবেদন লেখা পর্যন্ত স্কোর বোর্ডে রয়েছে ৪২ রান। কিন্তু আউট হয়েছেন অভিষেক শর্মা ও সঞ্জু স্যামসন।

দেখুন অন্য খবর :