গুয়াহাটিতে বুমরাহদের দাপট! ১৫৩-তে থামল কিউয়িদের ইনিংস

ওয়েব ডেস্ক : গত কয়েক ম্যাচে ভারতীয় বোলারদের পারফরম্যান্স নিয়ে একাধিক প্রশ্ন উঠেছে। উইকেট পেলেও, কিছুতে রান আটকাতে পারছিলেন না তাঁরা। কিন্তু গুয়াহাটিতে (Guwahati) ফর্মে ফিরলেন ভারতীয় বোলাররা। ২০ ওভারে নিউজিল্যান্ডকে (Newzeland) মাত্র ১৫৩ রানে আটকে দিল টিম ইন্ডিয়া (Team India)। এদিন প্রত্যেকেই দারুণ বোলিং করেছেন। ফলে ভারতকে জিততে মাত্র ১৫৪ রান করতে হবে অভিষেক শর্মাদের। আর এই ম্যাচ জিতলেই সিরিজ জিতে নেবে ভারত।

এদিন টসে জিতে বোলিংয়ের সিদ্ধান্ত নিয়েছিলেন ভারত অধিনায়ক সূর্যকুমার যাদব (Suryakumar Yadav)। কিন্তু এদিন ভারতীয় বোলারদের কাছে বড় কিছু সুবিধা করে নিতে পারলেন না কিউয়ি ব্যাটাররা। এদিন প্রথম কিছু ওভারের মধ্যে তিন উইকেট পড়ে যায় নিউজিল্যান্ডের। তার পরে ম্যাচের হাল ধরেছিলেন গ্লেন ফিলিপ্স ও মার্ক চাপম্যান। দুই ব্যাটার ৫২ রানের পার্টনারশিপ করেন। কিন্তু তাঁরা আউট হওয়ার পর আর তেমন কেউ পার্টনারশিপ গড়তে পারেননি। ফলে ২০ ওভারে ৯ উইকেট হারিয়ে স্কোর বোর্ডে মাত্র ১৫৩ রান তুলতে পারেন মিচেল স্যান্টনাররা।

আরও খবর : তৃতীয় টি২০-তে কেমন হতে পারে ভারতের প্রথম একাদশ? দেখে নিন

নিউজিল্যান্ডের (Newzeland) হয়ে এদিন ডেভন কনওয়ে ১ , টিম সেইফার্ট ১২ , রচিন রবিন্দ্র ৪, গ্লেন ফিলিপ্স ৪৮, চাপম্যান ৩২, ড্যারিল মিচেল ১৪, মিচেল স্যান্টনার ২৭, কাইল জ্যামিসন ৩, ম্যাট হেনরি ১, ইশ সোধি ২ জ্যাকব ডাফি ৪ রান করেন। যার ফলে এদিন স্কোর বোর্ডে বেশি রান তুলতে পারলেন না কিউয়ি ব্যাটাররা। মনে করা হচ্ছিল, দুই ম্যাচ হারের পর আজ ভালো পারফর্ম করবেন নিউজিল্যান্ডের ব্যাটাররা। কিন্তু ভারতীয় বোলিংয়ের দাপটে কেউ টিকতে পারলেন না।

এদিন দলে ফিরেছেন জসপ্রীত বুমরাহ। ফিরেই তিন উইকেট তুলে নিলেন তিনি। এছাড়া হার্দিক পাণ্ডিয়া ও রবি বিষ্ণোই দু’টি করে উইকেট তুলে নেন। এছাড়া এদিন একটি উইকেট পান হর্ষিত রানাও। অন্যদিকে, পাঁচ ম্যাচের সিরিজে নাগপুর ও রায়পুরের ম্যাচ দাপটের সঙ্গে জিতে নিয়েছে টিম ইন্ডিয়া। আজ গুয়াহাটিতে ম্যাচ জিতলে সিরিজ জিতে নেবে ভারত। এর ফলে টি২০ বিশ্বকাপের আগে দলের আত্মবিশ্বাস বাড়বে বলেই মনে করছে ক্রিকেট মহল। তবে এখন দেখার বিষয় দ্বিতীয় ইনিংসে কেমন পারফর্ম করেন ভারতীয় ব্যাটাররা।

দেখুন অন্য খবর :