বিশাখাপত্তনম-এ ভারতকে ২১৬ রানের টার্গেট নিউজিল্যান্ডের!

ওয়েব ডেস্ক : নিউজিল্যান্ডের (Newzeland) বিরুদ্ধে টি২০ সিরিজ (T20 Series) জিতে নিয়েছে ভারত (India)। পাঁচ ম্যাচের এই সিরিজে তিন ম্যাচ দাপটের সঙ্গে খেলে সিরিজ জয় করেছে ভারত। তবে এখনও বাকি ছিল দুই ম্যাচ। সেই মতো বুধবার বিশাখাপত্তনম-এ মুখোমুখি হয়েছে টিম ইন্ডিয়া (Team India) ও নিউজিল্যান্ড। আর ২০ ওভার শেষে স্কোর বোর্ডে ২১৫ রান তুলে নিল কিউয়িরা। ফলে ম্যাচ জিততে ভারতকে করতে হবে ২১৬ রান।

নিয়মরক্ষার ম্যাচে টস জিতেছিলেন অধিনায়ক সূর্যকুমার যাদব (Suryakumar Yadav)। তিনি বোলিংয়ের সিদ্ধান্ত নিয়েছেন। এদিনের ম্যাচে ৮.২ ওভারের মধ্যেই স্কোর বোর্ডে ১০০ রান তুলে নিয়ছিলেন ডোভন কনওয়ে ও টিম সেইফার্টের জুটি। তবে মাঝে রানের গতি কমিয়ে দিয়েছিলেন ভারতীয় বোলাররা। কিন্তু তাতে কী। শেষে ড্যারিল মিচেলের ১৮ বলে ৩৯ রানের ইনিংস নিউজিল্যান্ডকে স্কোরবোর্ডে ৭ উইকেটে ২১৫ রান তুলতে সাহায্য করে।

আরও খবর : বিশ্বকাপ বয়কট করলে বিপুল আর্থিক ক্ষতি হবে পাকিস্তানের!

এদিন নিউজিল্যাডের (Newzeland) হয়ে ২৩ বলে ৪৪ রানের ভালো ইনিংস খেলেন কনওয়ে। তাঁর সঙ্গ দিয়ে সেইফার্ট ৩৬ বলে ৬২ রানের দারুণ ইনিংস খেলেন। এদিন শেষে ভালো ব্যাটিং করেন মিচেলও। তিনি ৩৯ রান করে ফিনিশিং টাচ দেন। তবে এদিন রচীন রবীন্দ্র ২ রান, গ্লেন ফিলিপস ২৪ রান, মার্ক চাপম্যান ৯, অধিনায়ক মিচেল স্যান্টনার ১১, জাকারি ফোকস ১৩ ও ম্যাট হেনরি মাত্র ৬ রান করেন। কিন্তু তা সত্বেও ২০০-র গণ্ডি পার করে ফেলে কিউয়িরা।

এদিন ভারতের হয়ে ২টি করে উইকেট নিয়েছেন অর্শদীপ সিং ও কুলদীপ যাদব। ১টি করে উইকেট নিয়েছেন রবি বিষ্ণোই ও জসপ্রীত বুমরাহ। তবে প্রশ্ন উঠছে, ভারত এত বড় লক্ষ্যকে তাড়া করতে সক্ষম হবে? অন্যদিকে এদিন দলে নেই ইশান কিষাণও। অন্যদিকে ইতিমধ্যে ব্যাটিয়ে নেমে গিয়েছে ভারতীয় ব্যাটাররা। আর প্রথম বলেই আউট হয়ে প্যাবিলিয়নে ফিরেছেন অভিষেক শর্মা। ফলে এই লক্ষ্য তাড়া করে ম্যাচ জেতার ভারতের কাছে মুশকিল হবেই মনে করছেন ক্রিকেট বিশেষজ্ঞরা। কিন্তু শেষ পর্যন্ত কী হয় সে দিকেই নজর থাকবে সকলের।

দেখুন অন্য খবর :