বিশ্বকাপে পাকিস্তানের বিরুদ্ধে মাত্র ২৫২ রান করল ভারত!

ওয়েব ডেস্ক : চলছে অনূর্ধ্ব-১৯ বিশ্বকাপ (Under 19 World Cup 2026)। রবিবার মুখোমুখি হয়েছিল ভারত (India)-পাকিস্তান (Pakistan)। তবে এত গুরুত্বপূর্ণ ম্যাচে বাজে পারফরম্যান্স করল টিম ইন্ডিয়ার ব্যাটাররা। ভেদান্ত ত্রিবেদী ছাড়া আরও কোনও ব্যাটররা তেমন রান পেলেন না। বড় রান করতে ব্যর্থ হলেন বৈভব সূর্যবংশীও। যার ফলে ৫০ ওভারে স্কোর বোর্ডে মাত্র ২৫২ রান তুলতে পারল ব্লু ব্রিগেড।

এদিন টসে জিতে ভারতকে ব্যাটিং করতে পাঠিয়েছিলেন ফারহান ইউসুফ। এদিন শুরুটা ভালোই করেছিলেন বৈভব সূর্যবংশী (Vaibhav Sooryavanshi) ও অ্যারন জর্জ। এদিন প্রথম থেকেই ধরেই খেলছিলেন বৈভব। কিন্তু স্কোর বোর্ডে যখন ৪৭ রান। সেই সময় খেলার পরিস্থিতি বদলে যায়। পর পর তিন উইকেট হারায় ভারত। এর পর ভেদান্ত ত্রিবেদী ম্যাচের হাল ধরেছিলেন। অর্ধশতরানও করেন তিনি। কিন্তু ভারতের স্কোর শতরান পার করতেই আউট হয়ে যান তিনি। তার পরে ভারতীয় ব্যাটাররা কিছু কিছু রান যোগ করে স্কোর বোর্ডে ২৫২ রান তোলেন।

আরও খবর : অনূর্ধ্ব-১৯ বিশ্বকাপে মুখোমুখি ভারত-পাকিস্তান! এগিয়ে কারা?

এদিন বৈভব সূর্যবংশী ২২ বলে ৩০ রান করেন। ২৫ বলে ১৬ রান করেন ২৫ বলে ১৬ রান। অধিনায়ক আয়ুষ মাত্রে শূন্য রানে আউট হন। ভেদান্ত ত্রিভেদী করেন ৬৮ রান। ভিহান মলহোত্রা করেন ৪৩ বলে ২১ রান। অভিজ্ঞান কুণ্ডু ২৭ বলে করেন মাত্র ১৬ রান। আরএস অমব্রিশ করেন ৩৮ বলে ২৯ রান। কনিষ্ক চৌহান করেন ৩৪ রান এবং খিলান প্যাটেল করেন মাত্র ২১ রান। ফলে এত গুরুত্বপূর্ণ ম্যাচে খেলতেই পারেননি ভারতের ছেলেরা।

অন্যদিকে এদিন ভালো বোলিং দেখা যায় পাকিস্তানের বোলারদের তরফে। আলি রাজা, অবদুল সুভান, আহমেদ হুশেন, মমিন কামার এবং আলি হাসান বালোচ ১ করে উইকেট নেন। দুই উইকেট পান মহম্মদ স্যাম। তিনি নেন বৈভব ও আয়ুষের উইকেট। তবে এখন দেখার বিষয়, এত কম রান ভারত ডিফেন্ড করতে পারে কি না।

দেখুন অন্য খবর :