ট্রেনের মহিলা কামরায় এবার হরমনপ্রীতদের ছবি! উদ্যোগ রেলের

ওয়েব ডেস্ক : ট্রেনে, বাসে আলাদা করে মহিলা সিট নিয়ে বহু বিতর্ক রয়েছে। কিন্তু তা নিয়ে এবার বড় উদ্যোগ নেওয়া হল মধ্য রেলের (Indian Railways) তরফে। এবার থেকে ট্রেনে (Train) মহিলা কামবায় আর ‘মহিলা’ শব্দ লেখা থাকবে না। তার পরিবর্তে বিশ্বকাপজয়ী হরমনপ্রীত কউর (Harmanpreet Kaur) এবং আমনজ্যোৎ কউরের (Amanjot Kaur) ছবি ব্যবহৃত হবে। আর এটা শুরু হবে মুম্বই লোকালগুলিতে।

গত বছরের নভেম্বরে প্রথমবার বিশ্বকাপ জিতেছে ভারতীয় মহিলা ক্রিকেট দল। দক্ষিণ আফ্রিকার বিরুদ্ধে ফাইনাল ম্যাচে দারুণ ক্যাচ নিয়েছিলেন আমনজ্যোত। অন্যদিকে হরমনপ্রীতের নেতৃত্বে বিশ্বকাপ জিতেছে ভারত। দুই তারকা ক্রিকেটার এখন ডব্লিউপিএল-এ (WPL) মুম্বই ইন্ডিয়ান্সের হয়ে খেলছেন। তাই ভারতের দুই তারকা মহিলা ক্রিকেটারকে সম্মান জানাতে এমন উদ্যোগ নেওয়া হয়েছে মধ্য রেলের তরফে। আপাপতত ১০টি রেকে মহিলা কামরাগুলিতে আর ‘লেডিজ’ লেখা থাকবে না। বরং থাকবে বিশ্বকাপজয়ী হরমনপ্রীত কউর এবং আমনজ্যোৎ কউরের ছবি।

আরও খবর : হাফ-সেঞ্চুরি করেও বাদ হর্ষিত! প্রথম T20–তে কাদের খেলাবে ভারত?

এই উদ্যোগে রেলের সঙ্গে রয়েছে রিলায়্যান্স ইন্ডাস্ট্রিজ লিমিটেড। হরমনরপ্রীতদের ছবির পাশাপাশি মুম্বই ইন্ডিয়ান্সের টিম ছবিও লাগানো থাকবে। এর জন্য তিন মাসের জন্য রেলকে ৯ লক্ষ টাকা দেওয়া হচ্ছে বলে খবর। এমন অভিনব উদ্যোগের কারণে খুশি বহু মানুষ।

প্রসঙ্গত, মহিলা ক্রিকেট (Women’s Cricket) নিয়ে আগে তেমন উন্মাদনা দেখা যেত না। কিন্তু গত কয়েক বছরে পরিস্থিতি বদলেছে। বিশ্বকাপ জেতার পরে মহিলা ক্রিকেটারদেরকে নিয়ে আলোচনা বেড়েছে ক্রিকেটপ্রেমীদের মধ্যে। সঙ্গে ডব্লিউপিএল-এর জনপ্রিয়তাও বেড়েছে। অন্যদিকে জুন মাসে ইংল্যান্ডে টি-২০ বিশ্বকাপ খেলবেন হরমনপ্রীতরা। সেখানেও তাঁরা জয়ী হয়ে ভারতকে গর্বিত করবে, সেই আশায় বুক বাঁধছেন অনেকে।

দেখুন অন্য খবর :

The post ট্রেনের মহিলা কামরায় এবার হরমনপ্রীতদের ছবি! উদ্যোগ রেলের first appeared on KolkataTV.